निगम यूनियन, अफसरों के दबाव में आरटीआई एक्टिविस्ट पर पर्चा
जोन आॅफिस में अफसरों, मुलाजिमों और एक्टिविस्ट के बीच मारपीट का मामला
सिटीरिपोर्टर | लुधियाना
नगरनिगम यूनियन और अफसरों के दबाव में थाना सदर पुलिस ने आरटीआई एक्टिविस्ट अमरजीत सिंह और उसके साथी लाडी पर पर्चा दर्ज कर लिया है। ये पर्चा निगम के सेवादार सुनील कुमार के बयान पर दर्ज किया गया। सुनील कुमार ने अपने बयान में अमरजीत सिंह पर किसी तेजधार हथियार से उसके पेट पर हमला करने की बात कही है।
मंगलवार को निगम जोन आॅफिस में निगम की बिल्डिंग शाखा के अफसरों और मुलाजिमों के साथ अमरजीत सिंह और उसके साथी के बीच शुरू हुई बहस मारपीट में तबदील हो गई थी। इसके बाद निगम स्टाफ ने दोनों पकड़ थाना सदर पुलिस के हवाले कर दिया था, लेकिन कुछ ही मिनट बाद पुलिस की ओर से आरोपियों को छोड़े जाने के बाद निगम मुलाजिम शाम में सदर थाने में एकत्र हो गए थे और उन्होंने आरोपियों पर एफआईआर दर्ज कर उन्हें गिरफ्तार करने की मांग का दबाव बना हड़ताल की भी चेतावनी दे डाली थी। बुधवार दोपहर में निगम जोन में बिल्डिंग ब्रांच और अन्य शाखाओं के मुलाजिम एकत्र तो हुए, लेकिन आरोपियों पर एफआईआर दर्ज होने की सूचना आने पर हड़ताल का कार्यक्रम रद कर दिया गया और स्टाफ काम पर वापस लौट गया।
वहां की सीसीटीवी फुटेज खोल सकती है राज
नगरनिगम जोन में जहां पर ग्राउंड फ्लोर पर ये पूरा विवाद हुआ, वहीं से कुछ दूरी पन लगे सीसीटीवी की फुटेज में निगम सेवादार के बयान और झगड़े के सही कारण का पूरा खुलासा हो सकता है। अभी तक आरोपी अमरजीत सिंह की ओर से उक्त मामले में अपना कोई पक्ष पुलिस के समक्ष नहीं रखा है, लेकिन अकसर निगम की बिल्डिंग शाखा में आने वाले आरटीआई एक्टिविस्ट ने कौन से तेजधार हथियार अपने पास रखा था और उससे हमले के बाद चोट कितनी गहरी आई, अभी ये इन सवालों के जवाब पूरी तरह से स्पष्ट नहीं हो पाएं हैं।
hin_Deva bho_Deva bho_Deva hin_Deva hin_Deva hin_Deva hin_Deva